Новороденото през първия месец от раждането - Ранно детско развитие - Дневникът на мама и татко\nКолко малки са всъщност човешките същества когато се родят. И колко безпомощни изглеждат. Колкото и да сме виждали малки бебета (обикновено за първи път на погача – 40 дни), всъщност се изненадваме, когато видим собственото си супер мъничко бебе, дори и да е 4-килограмов бузанко. Бебетата, обикновено удвояват теглото си около петия месец и го утрояват до годинката.\nТова съвсем мъничко същество, се появява розово-мораво, поема първия си дъх, и записква с невероятно силен глас, който сякаш ни казва „Погрижи се за мен, веднага“. И ние го правим.\nПрез първите три месеца от раждането, детето трябва да се нагоди към външната среда и горе-долу тогава узрява за света навън. Някои педиатри, сред които и световноизвестния д-р Харви Карп, наричат тези първи три месеца – четвъртия триместър. Поради големия си мозък, от който зависи оцеляването на човека, бебето се ражда недоносено. Ако сравним зрелостта на новороденото шимпанзе, например, то човешкото бебе, трябваше да остане в утробата между 18-21 месеца, за да достигне неговата неврологична и когнитивна зрялост.\nКогато се роди бебето излиза от една среда приличаща на „дзен състояние“, където е получавало храна, вода, кислород, топлина, мекота и гушкане по 24 часа в денонощието. Всички негови нужди са били задоволявани мигновено. И изведнъж то се ражда и тялото му трябва да се справи с терморегулацията, дишането, сученето, храносмилането, опорно-двигателния апарат и центъра на равновесието. Да не говорим, че получава и първите си впечатления от външния свят. То вижда, чува и усеща още в утробата, а когато излезе навън е бомбардирано от всичките тези нови усещания, във всичките си сетива.\nКогато се появи бебето, родителите имат три основни предизвикателства: да го хранят успешно, да го успокояват и да общуват с него.\nВ началото кърменето, може да е трудно и затова е важно да сте подготвени с информация. Правилната поза е изключително важна, за да захапе детето зърното и голяма част от ареолата, което е ключово за безпроблемното сучене. Препоръчвам Ви две видеа: „Кърменето – първи стъпки“: и „Кърменето – митове и истини“.\nПри невъзможност за кърмене можете да храните бебето и с адаптирано мляко за кърмачета. Можете да намерите повече информация тук.\nИзследванията показват, че на бебетата, на които се откликва, стават по-бързо самостоятелни и са по-уверени. Когато задоволяваме нуждите на бебето, ние го учим, че светът не е враждебно място и те стават по-търпеливи и склонни да чакат по-дълго. Гушкайте бебетата си и не се притеснявайте, че можете да ги разглезите или да се пристрастят. До около 6-месечна възраст бебето, не може да плаче манипулативно, а към гушкането се е родило пристрастено и така му помагаме, постепенно да се адаптира, към новата среда.\nД-р Харви Карп ни разкрива тайните на липсващия четвърти триместър и успокояващия рефлекс, който можем да активираме почти безотказно през първото тримесечие на бебето, чрез пет успокояващи техники. Техниките могат да започнат да се прилагат около 3-тата седмица след раждането, когато сученето/храненето е тръгнало добре и са най-успешни до около 3-ия месец:\nВ днешно време повиването се завръща, като средство за успокояване на бебето, удължаването на съня му и предотвратяването на стрясканията по време на сън, заради рефлекса на Моро. Така бебето се чувства гушкано и по-лесно се адаптира от тясната среда на утробата в широкия бял свят. Дори да не ги повивате, сами ще забележите как бебетата, обичат тесни пространства и често се сгушват в крайчеца на кошарата си.\nПри повиването е важно да знаем, че стегнато се повиват ръчичките, но крачетата, трябва да могат да се движат свободно. Педиатрите и ортопедите абсолютно забраняват повиването на новородени бебета с изпънати крачета, особено ако това се прави стегнато. Причината е да се предпази детето от дисплазия на тазобедрената става, което е състояние срещащо се едва при 0,4% от новородените.\nПовиваме ръцете на бебето, стегнато и не оставяме никакви свободни краища, които могат да разтворят пелената за повиване или да омотаят бебето. Повече за повиването тук.\nПозиция на страни или по корем\nЧесто бебетата имат тремори, на някои трепери брадичката при плач, стряскат се от собствените си ръце или когато ги поставяме по гръб. Заради това най-успешната поза за успокояване на бебето е да го гушнем настрани или през корема. Така деактивираме рефлекса на Моро, който е известен още като рефлекс на стряскането. Проявява се, когато „изпуснете“ вратлето и главичката на бебето. Ръчичките му се разперват и после сякаш се прегръщат, като пръстчетата се свиват. Този рефлекс продължава до 2-рия месец. За сън, обаче, най-подходящата поза е по гръб. След като през 1992 г., Американската Педиатрична Асоциация излиза с тази препоръка, синдрома на внезапна детска смъртност намалява с над 40%. Новородените бебета трябва да спят в креватче или в „гнездо“ в леглото на родителите, най-добре в бебешки спален чувал, без допълнителни играчки, възглавници или свободни краища, в които могат да се заплетат или да затруднят дишането си. До около 4-ия -5-ия месец, бебето не може да се обръща самостоятелно.\nМожете да съчетаете 5-те техники заедно, за най-добри резултати.\nВинаги се консултирайте с педиатър ако не можете да успокоите бебето, дори и след като сте приложили 5-те успокояващи техники.\nМожете да започнете да общувате с бебето още в утробата. Да, бебетата чуват още от около 3-ия-4-ия месец и започват да реагират на звуците около 5-ия-6-ия месец. След, като бебето се роди, можете да му говорите или да му пеете. Разказвайте му какво правите в момента, докато го къпете, преобличате или храните, къде ще отидете и др., нищо че изглежда, че не Ви разбира. Бебетата, на които повече се говори, по-бързо проговарят.\nАко имате нужда от подкрепа, не се колебайте да потърсите и други специалисти, които да Ви помогнат. Появата на бебето, може да провокира у Вас и партньора Ви различни смущаващи усещания. Около 40% от жените страдат от след родилна депресия, а 80% от техните партньори също. Не се свенете да търсите помощ дали от роднини и приятели, дали от професионални гледачки и други специалисти. За всяко бебе, ранното социализиране е от полза, пък и Вие сте по-пълноценен родител, когато почивате и се грижите за себе си. Детето никога не е било отглеждано само от родителите си и нуклеарното семейство (мама, татко и аз) съществува само от стотина години. Има една поговорка, която гласи: „Нужно е цяло село, за да се отгледа едно дете“ (It takes a whole village to raise a child.)\nПовиването: най-важната част от успокояването Както Бетси е открила с Алекс, да успокоиш раздразнено бебе е сто пъти по-лесно, когато ръцете му са прибрани отстрани. Защо...\nРазвитие и грижи за бебето по месеци Детето от 6-ия месец и първите 5 години.


Геополитически обзор - август-септември 2017 g. - IIMO\nГеополитически обзор – август-септември 2017 g.\nPublié: 1 octobre 2017 | ÉCRIVAIN: Емил Ценков\nВ края на септември събираме богата политическа реколта от горещия летен сезон. Същевременно традиционната септемврийска сесия на Общото събрание на ООН позволява не само да се направи равносметка, но и да се очертаят някои тенденции, които ще се развиват в близкото бъдеще. За американския президент дебютът пред Обединените нации бе не само повод да се съизмери с предшествениците си на този пост, но и да припомни, че въпреки всекидневните скандали и атаки, девет месеца след това Тръмп все още е човекът, който вдигна флаг с надпис „Америка на първо място“ и отправи предизвикателство към либералния интервенционизъм. Но за всички стана ясно, че за изтеклите месеци е настъпила сериозна корекция на първоначалния анонс. Това е така, защото в изказването си от трибуната на ООН Тръмп съчетава две несъвместими по принцип философии. В по-общата ѝ част президентът потвърждава основното послание от встъпителната си реч в началото на своя мандат. Реализмът във външната политика на САЩ означава, че „не очакваме различните държави да споделят еднаква култура, традиции или дори единна система на управление; а очакваме всичките страни да изпълняват двете основни задължения: зачитане интересите на собствения си народ и правата на всичките останали суверенни нации“. На ниво геополитически дискурс това зачеркване на неолибералното кредо и на херкулесовия подвиг на „смяната на режими“ представлява заявка за здравомислие след изявленията на администрацията Обама/Хилари Клинтън, прикриващи традиционни имперски цели и предизвиканите от тяхното преследване хуманитарни катастрофи, държавен геноцид и взрив на тероризма (справка Афганистан, Ирак, Libye, Syrie, Йемен и т.н.). По-нататък в речта си обаче президентът сякаш повтаря думите на друг текстописец и то някой от щаба на Джордж Буш-младши. Първоначално, при степенуването на рисковете, виждаме хибридното съчетаване между тръмповия приоритет върху борбата срещу тероризма и този на неоконсерваторите, които квалифицират неудобните им режими като „бандитски държави“ (rogue regimes). По-нататък сме свидетели на реабилитацията на прословутата „Ос на злото“, която по времето на въпросния Буш включваше Северна Корея, Иран и Ирак. Сега Ирак вече не е държава, а правителство, докато Северна Корея пряко е заплашена с унищожение от Тръмп, а Иран отново е натикан в гетото на незаконните от гледна точка на Вашингтон режими.\nНо дали изобщо трябва да се отделя внимание на думите на Тръмп? Всъщност те отразяват хибридния характер и на самата политика на Вашингтон през разглеждания период. На преден план като че ли излезе войната на думи между САЩ и Северна Корея, подплътена от ракетните опити на Ким Чен Ун, и подгрявана от склонните към истерика медии. За експертите обаче е очевидно, че война между ядрени държави не може да има, а Пхенян вече има както бомбите, така и необходимите ракети за „доставката им“, поне до Гуам, Токио и Сеул. Нито южнокорейците, нито японците имат намерение да се превърнат в пушечно месо в бъдещ конфликт, в който и Китай няма да остане със скръстени ръце. Тогава какво следва? Санкциите, които обаче доказано не постигат целите си, както и добрата стара дипломация. Путин вече изрази готовност да влезе в ролята на помирител, тъй като е един от малкото, с когото севернокорейският диктатор е склонен да говори. Така че се очертава „генералското трио“ – МакМастър, Кели и шефът на Пентагона Матис – по-скоро да инкасира загуба по точки в приключващия рунд на демонстрация на военни заплахи. Доколко голямата дипломация ще допринесе съществено за спадане напрежението в този регион предстои да видим през следващия месец. Друга пирова победа на въпросното трио – засилването на военното присъствие на Щатите в Афганистан, неизбежно ще нанесе вреди на „партията на войната“ през следващия период. Това решение потвърждава извода, че Вашингтон никога няма да научи урока от досегашните провалени интервенции в „гробницата на империите“. Възниква и подозрението, че Тръмп може би играе двойна игра, готов утре да критикува собствените си генерали за една провалена линия на интервенционизъм и конфронтация. En d'autres termes,, все още не е ясно, дали, както писа един американски професор, „Белият дом е вдигнал бял флаг“.\nДали обаче е усвоен урока от една друга катастрофа, наследена от Обама – подкрепата за сирийските „контрас“? И дали е възможно този провал да доведе до сделка между великите сили? Подобен изход все още е възможен при досегашните действия на американската администрация, центрирани върху разгрома на терористите от „Ислямска държава“, което е съществена ревизия на предишната сирийска политика на Вашингтон. В името на тази цел Тръмп/Пентагонът и през последните два месеца поддържаха тясна координация с Москва и руските ВКС в Сирия. Предстои окончателната победа над ДАИШ със съвместните усилия на режима на Асад плюс руската авиация, première, и на кюрдските/Сирийските демократични сили плюс американската авиация, autre. Естествено, проблеми и дори инциденти не липсват, но както във военно отношение, така и при договарянето на т.нар. „зони на деескалация“, предложени от Москва в рамките на инициирания от Путин формат „Астана“, доминира антитерористичната логика в съчетание с усилията по преодоляването на сирийския конфликт. Съвсем друга е оптиката на Рияд и други заливни държави, чиито клиенти в лагера на бунтовниците включват крайните джихадисти и ислямисти. След като загубиха военно-дипломатическата инициатива, насочена към отстраняването на Асад, на тези арабски столици остава незавидната роля да слагат прът в колелото на историята, която дори в Благодатния полумесец се движи към модернизация, т.е. към секуларност. Основното неизвестно в близкоизточния пъзел продължава да е политиката на Ердоган, който балансира между различните лагери в стремежа да извлече някакви дивиденти от провалената си сирийска авантюра. Съобщението, че Анкара ще закупи руски ракетно-отбранителни комплекси С-400 е част от тази заявка, т.е. тя в никакъв случай не бива да се възприема като сключване на турско-руски стратегически съюз, въпреки поредната визита на Путин в Турция.\nВ края на септември отново на дневен ред излезе кюрдският национален въпрос и в двете разпаднали се държави – Сирия и Ирак, особено след проведения на 25 септември референдум в Иракски Кюрдистан. Неговото предвидимо последствие бе демонстрацията на сила от страна на самия Ирак, Турция и Иран, внезапно обединени от опасността от държавен разпад. В географско отношение Иракски Кюрдистан е без излаз „към широкия свят“ и би могъл да бъде изцяло изолиран, както се случва в момента с прекратяването на международните полети от и до Арбил. Същевременно заплахата за затваряне петролопровода през съседна Турция, както и прекратяването на търговско-икономическия оборот на Иракски Кюрдистан с Иран и особено с Турция, достигащи респективно 5 et 10 млрд.долара е невъзможно. По такъв начин перспективите за отделяне на Иракски Кюрдистан в самостоятелна държава изглеждат невъзможни както поради политически, така и поради икономически причини. По-вероятно е да започнат дълги преговори между Арбил и Багдад с посредничеството на съседните държави, които ще бъдат фокусирани върху възможен компромис относно спорните територии и преди всичко относно контрола върху Киркук, който е сърцето на петролния бизнес.\nГеополитическото бъдеще на Европа до голяма степен е заложник на една изгряваща и на една залязваща звезда. Изгряващата е френският президент Макрон, а залязващата – Меркел. Ако предизвестената ѝ победа на състоялите се през септември избори потвърждава континюитета в германската политика, превръщането на „Алтернатива за Германия“ в трета политическа сила в Бундестага показва изчерпването на досегашния германски модел. В известен смисъл предупрежденията на критиците на емигрантската политика на Меркел се материализираха. Засега обаче френско-германският мотор на Европейския съюз оцелява, до голяма степен благодарение на енергията и идеите на младия президент Макрон. Това означава твърдо залагане на Европа „на две скорости“ чрез реформиране на еврозоната и отреждане на периферната зона ролята на буфер към съседните региони. В речта си пред Сорбоната френският президент конкретизира виждането си за „по-мускулест Евросъюз“: създаване на европейски корпус за бързо реагиране (DÈS AVANT 2020 M.), общ отбранителен бюджет и военна доктрина, основаване на европейска академия за разузнаване и общоевропейска антитерористична прокуратура. Планът Макрон ще се натъква на засилваща се съпротива и критики от страна на бившите комунистически държави. Но подобно разделение на труда не е непременно с отрицателен знак по отношение на Източна и Югоизточна Европа и в най-оптимистичния си вариант би могло да допринася не само за оцеляването, но и за бъдещата консолидация на ЕС.\nНа този фон следва да се оценява и ефекта от Брекзита. Европа като че ли е на път да изживее драмата от развода си с Острова. Не така обаче изглеждат нещата отвъд Ламанша. Досегашните преговори на Лондон с ЕК допринесоха по-скоро за засилване на противоречията във висшия ешелон на Консервативната партия, застрашена от левия „популизъм“ на възраждащата се лейбъристка алтернатива на Джереми Корбин. По думите на Тоби Хелм от „Обзървър“, след като Корбин обяви, че капитализмът е изправен пред „криза на легитимността“, за торите днес вече въпросът „какъв вариант на капитализма“ се поставя по нов начин: „капитализъм или социализъм“. Самата Великобритания е изправена пред фаталните последствия на референдума на Дейвид Камерън, въпреки тяхното отлагане за 2019 g. В исторически план все още империята не е преодоляна в съзнанието на британците, както твърди Пол Кийнлисайд в цитирана по-долу статия. Същото, т.е. колониалният подход обаче не е непознат и за самия Евросъюз в търговските и други отношения с недоразвития Юг, според същия автор.\nДруг тип фатализъм е свързан с провелия се в края на септември незаконен референдум за независимостта на Каталуния. Либералната демокрация трябва да даде отговор на въпроса, кое е по-важно – спазването на суверенното право на глас или спазването на суверенитета на нациите. И дали испанците ще се чувстват в родината си, която утре ще се нарича Каталуния. D'autre part, волята на каталунците за отделяне от Испания, но не и от Обединена Европа, представя по нов начин перспективите пред европейската интеграция: как и кой се интегрира – държавите, етносите, регионите или просто гражданите на една мегадържава? И доколко кризата на постмодерната държавност ще намери своето отражение в развитието и съзряването (или упадъка) на „нормативната общност“ Европейски съюз?\nБъдещият световен ред. Според Сергей Караганов („Россия в глобальном мире“): „Бъдещият световен ред ще е много по-свободен от днешния, който на свой ред е по-свободен от предишните. Дори днес налагането на политически системи и на културни и човешки ценности става все по-трудно. Пътят ще е дълъг и опасен. Ще продължи 15 ans. По-добре ще е новият модел на световното устройство да започне да се изгражда от предложеното от Русия и подкрепено от Китай партньорство в рамките на Голяма Евразия, включваща и Европа. Което ще се припокрива и от китайския „Един път, един пояс“, подкрепян и от Русия. Защото в старата Атлантика едва ли може да се зароди нещо ново. Необходимо е колкото се може по-скоро да започне диалог на всичките (и по възможност с другите големи и суверенни) държави за това, как да се поддържа международната стратегическа стабилност в започналия дълъг преходен период към новия световен порядък. Инициативна роля в този диалог са призвани да играят нови, преди всичко евразийски държави. В това число и старата Русия – рухнала, възродила се и поради това станала нова. Без САЩ обаче няма да можем да се договорим за нищо. Така че ни остава да очакваме, кога САЩ ще излезе от колективната си лудост. А междувременно се налага да ги сдържаме чрез твърд отпор. Ако успеем да се договорим за нов военнополитически фундамент, бъдещият международен ред може да се окаже много по-добър от предшестващите го. А може и да се окаже красив, какъвто беше любимият ми Виенски концерт на нациите преди 200 години.”\nЧетвъртата итерация на Световния либерален ред (и неговото преодоляване). Майкъл Линд в „Нешънъл интерест“ отрича универсалността на сегашния либерален ред: „Противно на твърденията, че следвоенния (1945 M.) либерален интернационализъм е подложен на атака, смятам че само отделни негови черти, залегнали в поредния Либерален световен ред 4.0 се отхвърлят от популистите в САЩ и Европа. Широкомащабната глобализация, характеризираща се с появата на транснационални корпорации и зависимости, датира едва от 90-те и първото десетилетие на 21 siècle. Масовата имиграция към САЩ и Европа също представлява феномен, характерен за периода след Студената война. Еврото и Еврозоната датират от 1999 g. Трудовата мобилност в рамките на Европа също е сравнително скорошна политика. Противоречивите „мегарегионални“ споразумения от типа на НАФТА, ТПП и ТТИП, които отиват по-далеч от традиционните ограничения на тарифите, променяйки вътрешните законодателства, датират едва от 90-те. „Отговорността за защита“, с която се оправдават „хуманитарните войни“ от типа на войната на САЩ и съюзниците им по НАТО срещу режима на Кадафи в Либия, датира от още по-скоро – тази доктрина бе сформулирана през 2000 g. и приета от ООН през 2005 g. Ще породи ли сегашната атака срещу четвъртия либерален ред следваща, пета итерация – пита се авторът. Онези, които твърдят, че има един неизменен либерален модел, ни плашат, че единствената му алтернатива са търговските войни и още по-мащабните войни между велики сили. Но „Либералният световен ред 5.0“ е малко вероятно да наподобява световния хаос от 30-те, нито да прилича на Либералния световен ред 3.0. Подобно на Никсън, президентът Тръмп се противопоставя на прекалените, според него, стратегически ангажименти, поети от неговите предшественици и изисква повече от съюзници и държави-клиенти. И подобно на Никсън той се стреми към възстановяване на американската индустрия и ревизиране на търговските споразумения в полза на Америка. Тръмп и другите националисти и популисти може и да се провалят. Ако обаче успеят, независимо дали чрез собствените си усилия или чрез извоюване на стратегически отстъпки от представители на истеблишмента от типа на британския премиер Тереза Мей, следващият световен ред по всяка вероятност ще бъде либерален, дори при известно ограничаване на имиграцията и частично реабилитиране на индустриалната политика. В резултат ще видим нещо подобно на системата, съществувала през ерата Никсън-Рейгън, която бе съвместима не само с основните норми на световния ред от 1945 g. насам, но и със задачата за поддържане на съюзите на САЩ с партньорите си в Европа и Япония.”\nСценариите пред САЩ. РАНД публикува „Алтернативни опции за политиката на САЩ по отношение на международния ред“ от екип анализатори (Майкъл Мазар, Миранда Приб, Ендрю Радин, Астрид Севалос). Разгледани са четири основни сценария: 1. Коалиция срещу ревизионизма, т.е. срещу опитите за преразглеждане на международния ред. Според него, в периода 2010-2020 сме свидетели на засилващи се опити от страна на Русия и Китай, но и от Северна Корея и Иран да разрушат въпросния ред – руската агресия в Грузия, Украйна и Сирия плюс нова кампания за наказване на Киев през 2017 M., съпроводена със завземането на допълнителна територия, както и политически и икономически саботажи в балтийските държави; от своя страна Китай започва дълга серия на агресивни действия, водеща до конфликти със съдове на Виетнам, Индонезия и Филипините. Тази агресивност води до приемането на новата Национална стратегия за сигурност на САЩ, предвиждаща създаването на коалиция държави в защита на мира и за разгрома на агресивния ревизионизъм. Това е възможно чрез обединяване на съюзниците в НАТО, както и Япония, Южна Корея, Австралия и Нова Зеландия, плюс още десетина държави със статут наблюдатели. 2. Демократичен ред. À partir de 2018 g. САЩ започват да поставят акцента върху „глобалната демократична система“ като ключ на стратегията си. През 2020 g. това води до обявяването на програма за Съдействие за процесите на преход и стабилизация на демокрациите, подложени на рискове или на страните, които са в преход към либерални системи. С тази цел Вашингтон ще развива приоритетно сътрудничество с големите демокрации, включително с Индия и Бразилия. Въпросната програма няма да има агресивен характер спрямо другите държави, но ще се натъква на противодействието на Русия и Китай. 3. Концерт на великите сили 2.0. Към 2016 g. става очевидно, че отношенията между САЩ и Китай ще бъдат основата на новата световна система, като отношенията между тях, както и с Русия, Германия и ЕС ще имат ключово значение. Новата администрация на САЩ провежда геополитическа политика, като е убедена, че няма непреодолими различия с нито една от великите сили. Поради това тя установява сътрудничество с Москва и Пекин и започва да изгражда система от този тип. Отношение с другите велики сили са на основата на два принципа: отказ от непровокирани териториални агресии и ненарушаване суверенитета на другите. При постигнатия компромис Русия се съгласява да изтегли всичките си войски от Украйна срещу американско обещание за ненамеса. Украйна се съгласява на неутрален статут. Китай се задължава да уважава свободата на навигация в Южнокитайско море. През 2018 g. в Будапеща се провежда първата от годишните конференции с участието на САЩ, Германия, Русия и Китай, както и с участието на представител на ЕС. 4. Глобален конституционен ред. През 2017 g. САЩ решават, че най-добрият начин за укрепване на международния ред е засилването на световните институции. Увеличава се финансирането на ООН за провеждането на миротворчески операции, както и на МААЕ. САЩ предлагат нов кръг на преговорите по СТО. Сред другите мерки по стабилизиране на международните институции е присъединяването на Русия към Г-8 срещу нейното изтегляне от Украйна.\nСледва ли Тръмп „голяма стратегия“? На страницата на Чатъм хаус (сп. „Интернешънъл афеърс“) Питър Домбровски и Саймън Рейч си задават въпроса дали въобще е възможно даден американски президент да има/следва голяма стратегия? И доколко поредната администрация във Вашингтон променя или обратното – следва, „оперативната стратегия“ на предидущата? La conclusion est, че през първите си шест месеца Тръмп не се е опитал да прилага някаква цялостна стратегия на американско дезангажиране, нито пък е предприел някакви последователни стъпки за налагане на американската мощ в глобален план. Обратното, подобно на предшествалите го двама президенти, Тръмп прилага „калибрирани стратегии“, т.е. адаптирани такива. Според авторите, налице е разминаване между риторика и практика, като политиките на Тръмп не бележат някакво радикално скъсване с „традиционните оперативни стратегии“. По отношение на НАТО Вашингтон ще засили своята стратегия на лидерство, противно на първоначалните критични декларации към Алианса. По отношение на Либия и Сирия Тръмп ще се дистанцира от политиката на Обама, едновременно чрез по-пряка намеса и чрез сътрудничество с Русия, но така или иначе няма да има радикална промяна. Като цяло САЩ ще следват по-скромен дневен ред, което съответства на стремежа към икономии. Поради това бъдещата американска политика ще бъде по-опортюнистична и няма да изхожда от стройна стратегия, а ще се нагажда към променливите обстоятелства и играчи.\nАмерика като Фантазиленд. В статията си „Как Америка изгуби разсъдъка си“ (сп. „Атлантик”), авторът Кърт Андерсън цитира следния пасаж от книгата на Даниел Бурстин (1961 M.): „Рискуваме да станем първия народ в света, който до такава степен е придал достоверност на илюзиите си, че е заживял в тях“. По-нататък авторът продължава: „Американският експеримент, въплътил великата идея на Просвещението за интелектуалната свобода, която дава възможност на всеки индивид да вярва в каквото си поиска, излезе извън контрол. От самото начало нашият ултра-индивидуализъм обрасна с епични мечти, а понякога с епични фантазии – всеки американец като член на богоизбрания народ си създаде своя утопия и всички ние получихме свободата да се преоткрием чрез своето въображение и собствена воля. В Америка днес тези по-завладяващи части от идеята на Просвещението затъмниха по-трезвите, рационални и емпирични части. Лека полека с течение на векове, а след това със засилващо се темпо през последния половин век, ние-американците се отдадохме на всякакви форми на магическо мислене, безграничен релативизъм и на вярата в екзотичните обяснения – на малките и големите фантазии, които ни утешават, възбуждат или тероризират. Повечето от нас не осъзнават колко далече ни е отвела новата нормалност. Във всеки случай много по-далеч, отколкото останалия милиард хора в развития свят, ние-американците вярваме – действително вярваме – в свръхестественото и в чудесата, в Сатаната на Земята, в историите за скорошни пътешествия до и от небесното царство, както и в историята за внезапното създаване на живота преди няколко хиляди години. Ние вярваме, че правителството и неговите съконспиратори крият различни чудовищни и шокиращи истини, касаещи убийства, извънземни, възникването на СПИН, атаките от 11 септември, опасностите от ваксинациите и много други подобни. При това всички подобни вярвания съществуваха още преди да се запознаем с термини от типа на пост-факти и пост-истина, преди да изберем президент, който е изненадващо податлив на конспиративни теории за това кое е истина и кое е лъжа, както и за естеството на реалността. Америка се превърна във Фантазиленд.”\nТръмп, „Ню Йорк таймс“ и фейковете. Джефри Люис пише във „Форин полиси“ за дезинформационната верига, която рискува да доведе до реална война между САЩ и Северна Корея. Според него версията на „Ню Йорк Таймс“ за изявленията на Тилърсън относно каналите между Вашингтон и Пхенян е дълбоко подвеждаща. Държавният секретар говори за съществуващи канали за контакти – например корейските представители в ООН, а не за реални преговори, докато във вестникарския материал се създава впечатлението, че вече са били проведени съответните преговори и те не са дали резултат. „Може би внимателният читател би могъл да се ориентира по-правилно, четейки текста. Но в нашия случай е важно как го възприема един конкретен човек, за когото знаем, че не е от най-внимателните читатели. По такъв начин втората част на тази драма се развива на игрище за голф в Ню Джърси. Вече има редица публикации, които индикират, че президентът Тръмп получава информацията си от телевизии и вестници, не от докладите на съветниците си. Една от тях гласи, че служителите в Белия дом са наясно, че най-прекият път да обърнеш вниманието на Тръмп върху даден въпрос е той да прозвучи по „Фокс и приятели“ или в програмата „Морнинг Джо“. Една от първите задачи на новия административен шеф на Белия дом Джон Кели е била да издигне бариери, които да предпазят президента от лоши новини. В случая бентът се е отприщил. Според самия „Ню Йорк таймс“ президентът е бил изненадан от новината – което не е учудващо, при положение че тя е неистинска/фейкова, а това го е разгневило. Ядосаният Тръмп изпратил два от своите туити, в които се съдържа обещание за задълбочаване на кризата със Северна Корея. В единия от тях се твърди, че Тилърсън си губи времето, преговаряйки с „малкия Човек с ракетите“. Човек се изкушава да пренебрегне случващото се като буря в чаша вода, но проблемът е че бурята е излязла извън чашата и се е разплискала в реалния свят. Така фалшивите факти са довели до реални заплахи.“\nБрекзит и империя. Пол Кийнлисайд пише в „Опън Демокраси” коментар на тема „Защо Великобритания никога не се чувстваше „у дома“ в Европейския съюз“. Според него, за разлика от останалата част от континента, Великобритания не е чувствала необходимост от заличаване части от историята си от колективното съзнание и нейното претопяване в идеите и идеалите на Обединена Европа. Причината за това авторът търси в преобладаващата национална гордост: „Във Великобритания 59% от жителите смятат, че Британската империя е нещо, с което могат да се гордеят, срещу 23% от респондентите, които нямат мнение по въпроса и само 19%, които се срамуват от нея. По такъв начин няма нужда от подобряване на имиджа чрез евроинтеграция на една историческа идентичност, която удовлетворява мнозина. През 2005 g. Гордън Браун използва пътуване до бивша източноафриканска колония за да подчертае, че са отминали „дните, в които Британия трябваше да се извинява за колониалната си история… ние следва да въздадем нужното на нашето минало, вместо да се извиняваме за него“. Подобна логика бе споделяна и от Дейвид Камерън и от бившия министър на образованието Майкъл Гоув. Тя се споделя и от представители на научните среди, където се наблюдава завръщане на защитниците на Британската империя. Британската публика не се чувства непременно комфортно по отношение фактологията относно имперското си минало, но просто я игнорира. Както отбелязва индийският политик и автор Шаши Тарор, британските коментатори страдат от форма на историческа амнезия, която просто игнорира грабежа, и макар да възхвалява борците срещу робството, си затваря очите за продължилата през вековете търговия на роби, върху които бе основана глобална Британия. Поради всичко това „нулевата година“ за Европейския съюз, т.е. 1945 M., е по-малко притегателна в Обединеното кралство. Британците предпочитат да предпочитат датата 1066 и да четат историята си селективно. Много се пише за разрушителния ефект на имперското презрение към другия и чувство за изключителност, които са водещи в британската дипломация след референдума за отделяне от ЕС. Но трябва да се отбележи също, че подходът „нулева година“ от страна на Евросъюза, макар и да води до ограничаване възможността европейските държави да воюват помежду си, в същото време маскира наличието на модерен европейски империализъм като част от оживялата традиция. Нека вземем търговията за пример. От „Инициативата за природните суровини“ до споразуменията за икономическо партньорство ЕС продължава да следва търговски политики в Глобалния Юг, които гарантират на европейските фирми достъп до евтини суровини, осигуряващи на европейските фирми достъпа до пазари; политики, които на свой ред пречат на регионалната икономическа интеграция и на усилията на по-бедните държави да развиват индустриални стратегии за развиване на съответните промишлени сектори и сектора на услугите. По своята същност това представлява продължение на модела на „империализма на свободната търговия“, създаден от европейските сили през 19 siècle. По ирония на съдбата, горното има много общи черти с търговската стратегия на Лайъм Фокс за периода след Брекзита, наричана шеговито от официалните лица в Уайтхол „Империя 2.0“. Но докато проектът Глобална Великобритания бе подложен на осмиване и нападки за неоколониалната му същност, забележителното е, че по широк кръг от въпроси, включващи както търговското развитие, така и климатичните промени, ЕС успява да се позиционира като „глобален лидер“ и „отговорен глобален актьор“, който защитава своите ценности. Същевременно обективният анализ показва обратното. Какъв е изводът? На първо място, че идентифицирането с правна и политическа структура, независимо дали става дума за Великобритания или за Европейския съюз, не е добра идея. Идентификацията с дадена държава не е равностойно на идентифицирането с дадена култура или система от ценности. Тя по-скоро води до загърбването на цял спектър злини и е уязвима от предизвикателствата от страна на националистическата десница, която демонстрира същата логика и историческо двуличие. На второ място, прогресивните хора от двете страни на Ламанша не бива да позволяват на триц.бализма на Брекзита да ги отклони от важните въпроси: трудовите права, защитата на околната среда, справедливата търговия и т.н. Вместо това те би следвало да се съсродоточат върху създаването на съответните движения и коалиции за спечелване на властта.“\nDans la section: Геополитически обзор, Relations internationales\nАвстрия: равнение на дясно »


Мъж с две присъди за изнасилвания посегнал и на дъщеря си, момичето опитало да се самоубие - Flashnews\nчетвъртък, 26 ноември, 17:21\nМъж с две присъди за изнасилвания посегнал и на дъщеря си, момичето опитало да се самоубие\nпубликувана от Ели Димова на 6 ноември, 2019\nПолицията издирва 27-годишната Цветелина, изчезнала на 9 ноември26 ноември, 2020\nИнцидент с кола на НСО, в която е пътувало охранявано лице26 ноември, 2020\nВарненският районен съд остави в ареста 40-годишен мъж, обвинен в изнасилване на собствената си дъщеря. Стоян И. използвал сила и заплахи, за да извърши престъплението.\nСлед изнасилването момичето е направило опит да се самоубие.\nМомичето останало да живее с майка си, след като родителите му се развели. На 1-и ноември тази година Стоян бил с 18-годишната си дъщеря в колата си, където започнал да я заплашва. Завел момичето до магазина, след това със сила го завлякъл в мазето на къщата си. За да няма свидетели на сексуалното насилие, той качил дъщеря си в автомобила, извел я извън града и там я изнасилил. Престъплението е извършено в условията на опасен рецидив, тъй като 40-годишният мъж е осъждан вече за изнасилване.\n40-годишният мъж е осъждан 3 пъти за тежки умишлени престъпления с влезли в сила присъди, две от които за изнасилване.\nНастоящото деяние, за което е привлечен като обвиняем, се явява извършено в условия на опасен рецидив, в изпитателния срок на предсрочно условно освобождаване през м. април от затвора, където е изтърпявал наказание по предходна присъда.


СУ "Васил Кънчов" изпрати 45 абитуриенти Образование ВРАЦА ДНЕС\nТази година СУ "Васил Кънчов" завършват 45 ученици от две паралелки – профил Технологичен- Предприемачество и бизнес и Хуманитарен профил. Учениците от единадесети клас с цветя и балони посрещнаха зрелостниците, които проведоха своя последен час с класните си ръководители г- жа Валя Кунева и г- жа Марийка Георгиева. Тържествено бе предадено знамето на училището на следващия випуск. Сред сълзи и емоции от раздялата, дойде и празничното настроение от тържествената програма, която бяха подготвили за тяхното изпращане.\nПоздрав към абитуриентите отправи Стела Димитрова- отдел „Образование и култура“ в община Враца и заместник- директорът на учебното заведение Маргарита Гешева, която по стара традиция плисна менче с вода, пожелавайки успешен старт в живота на завършващите. Разнесе се тържествения звън на последния училищен звънец и двора на училището се огласи от традиционното броене.\nНачало / НОВИНИ / ОБРАЗОВАНИЕ / СУ "Васил Кънчов" изпрати 45 абитуриенти


Свободната зона - само за животни! • Виж темата - Суха храна за аквариумните риби\nСуха храна за аквариумните риби\nот meri » Сря Фев 12, 2014 3:12 pm\nНа пазара има много видове суха храна за риби от различни производители във вид на гранули, таблетки, люспи, разтвори и гелове. Сред тях са известни фирми като Tetra, Wardley, Sera, JBL, Tropical, Otto, Nutrarin, Dennerle и др.\nСъвременните сухи храни осигуряват на рибите всички необходими хранителни вещества, витамини и микроелементи.\nДостатъчна ли е една суха концентрирана храна? Ако в аквариума живеят живи растения, в повечето случаи е достатъчно. Много риби успешно допълват предложеното от вас меню с млади издънки и листа.\nНе е тайна, че за авкаристите е по-лесно да хранят рибите със суха храна. Но за съжаление не всички риби могат да се отглеждат само със суха храна. Някои риби се нуждаят от периодичното включване на замразена и жива храна, а други е невъзможно да преминат на суха храна. За повечето риби е желателно да комбинирате храната, да съчетавате сухата храна с добавяне на замразена.\nЗа рибите намиращи се на повърхността на водата идеална храна са люспите и изсушените натурални продукти. За рибите намиращи се в средните слоеве- гранулираната храна. За рибите намиращи се на дъното и в долните слоеве е за предпочитане гранулираната и таблетирана храна. Подрастващите риби с малка уста трябва да се хранят с микоргранули. Организирайки течението в аквариума, разполагайки изходните връзки на филтрите и дифузорите, винаги помнете за сухата храна. Потоците вода в аквариума трябва да бъдат разпределени така, че течението на хвърлената в аквариума храна да се носи в открито пространство, към предната стена, и в никакъв случай да не се забива в декорацията, под корените и растенията.\nТрябва да помните, че излишъка суха храна в аквариума е вреден. За разлика от замразената храна, която започва да гние само след няколко часа, люспите на сухата храна във водата с температура 30С започват да се окисляват и загниват буквално след час, а пребиваването им във водата в продължение на дълго време води до рязко влошаване на биологията на водата, излишък на органични отпадъци и азотни съединения, и излишно натоварване за филтъра.\nОтглеждането на рибите само със суха храна не се препоръчва, дори да бъде най-високо качество. Има и изключения- видовете, способни по няколко поколения да живеят и да се размножават да се хранят само с люспи и гранули, но за повечето аквариумни риби са необходими натурални протеинови храни.\nЗа селекционна форма тези храни не могат да заместят напълно живата храна. Всички заместители на живата храна са непълноценни по своя състав. Те не трябва да се ползват дълго време. Много възрастни риби могат да се хранят само със сухи храни, те няма да умрат, и дори ще се размножават, но потомството ще бъде хилаво, а окраската избеляла. При такова отглеждане няма да получите красиви мъжки с добър воал и ярка окраска. Повечето видове риби, особено хвърлящите хайвер, при хранене със суха храна и дори в случаите, когато я редувате с естествена храна не могат да се размножават, а някои риби изобщо не приемат сухата храна.\nВ аквариумни условия е невъзможно да осигурите на рибите пълен набор от природна храна. Трябва да се снабдите с тропически водни безгръбначни животни, растения, водорасли и т.н., за да осигурите храна, необходима точно за рибите от конкретен вид, и трябва да го събирате в естествена среда, където живеят рибите. Заедно с това потърсете по-достъпни източници на храна.\nЗа щастие повечето аквариумни риби се хранят с изкуствена храна.\nЗа рибите хванати в дивата природа, може да бъде необходимо известно време, за да ги отучите от природната храна и да ги приучите към изкуствената диета. Случва се така, че рибите отказват да взимат всяка друга храна, освен живата. Някои видове риби, по-точно рибоядните, са известни с това, че е трудно да ги приучите към нежива храна. За това пореди да вземете решение да отглеждате такива риби в своя аквариум, трябва да сте сигурни, че ще можете през цялата година да им осигурявате подходяща жива храна. В търговската мрежа има голямо разнообразие висококачествени сухи храни, замразени и живи за тропически риби.\nНай-популярната храна за тропическите риби е сухата храна. Особено известните люспи, те идеално подхождат за много малки и средни риби, също гранули и таблетки. Двата последни вида храна са с различни размери и са предназначени за риби с различни големина. За тях е характерно ниското съдържание на влага, което позволява да се предоврати развалянето им вследствие на дейността на микроорганизмите, като плесени и гъби. Сухото състояние на тези храни гарантира продължителен срок на годност. Има и още едно достойнство- при хранене от тях има малко мръсотия.\nПри покупка на суха храна е много важно да изберете качествен продукт, а не сурогат, с недостатъчна хранителна ценност. Съставът на висококачествените сухи храни се избира в съответствие с нуждите на хранене на различните риби. То подхожда за храненето на повечето тропически риби, отглеждани в общия аквариум. Освен това на пазара има специализирани продукти, съставът на които е избран специално за конкретния вид риби или група.\nНе трябва да забравяте за това, че към отряд сомообразни Silurifrmes и семейство цихлови Cihlidae се отнасят рибите, значително различаващи се една от друга по типа хранене, тъй като не съществува универсална храна, която е подходяща за всички. Помнете, че някои цихлиди често страдат от храносмилателно разстройство, ако ги храните с неподходяща храна. Потъващата храна също не може да бъде универсална и да удовлетвори различните нужди в храненето, характерно за дънните сомове и щипоци, тъй като сред представителите на тези групи има както месоядни, така и растителноядни риби.\nХраната се различава по своето предназначение. Едни имат универсален характер и служат за хранене на повечето риби, други се използват само за по-малка или голяма група, трети са предназначени за хранене на малките, четвърти - със санитарно-профилактична цел и т.н. Храната се различава по вид и размер. По своя биологичен състав те се подразделят на балансирани и небалансирани. Първите се състоят от основни продукти и многочислени добавки и се различават с изобилие на съставки. Тъй като в тях напълно е изчислена хранителната нужда на рибите, не са необходими никакви добавки.\nКачествената суха храна трябва да бъде разфасована в херметични затворени контейнери за предовратяване на разваляне по време на съхранение. Тъй като някои витамини, като вит.С могат да се разрушават под въздействието на топлината, влагата и светлината, храната се държи на хладно място, контейнера трябва да бъде светлонепроницаем и да има плътно затварящ се капак.\nНебалансираната храна съдържа един продукт. За да осигурите пълноценно хранене на рибите, се препоръчва да използвате няколко вида небалансирана храна. Прилагат се и различни технологии за приготвяне на храната- от традиционно топлинно изсушаване, позволяващо да се получат богати протеинови продукти, до сублимация(изсушаване при минусови температури), даващи възможност напълно да се запази първоначалната хранителнта ценност на суровината. Прилагането на тези технологии при приготвяне на изкуствената храна, за които се използват предимно натурални компоненти, максимално запазва при обработка тяхната витаминна, енергийна и хранителна ценност.\nХраната се различава и по това как се държи във водата. Едни храни бързо потъват и стават плячка на рибите, други известно време плават по повърхността и достигат до жителите на горните слоеве, трети бавно се спускат на дъното. Храната се произвежда във вид на люспи, гранули, пасти, таблетки, суспензии.\nСухи комбинирани храни\nСред сухите храни можете да видите едрозърнеста храна, в нейния състав влизат множество компоненти. Обикновено това е рибено брашно, глутен, смлени ракообразни и насекоми, растителни добавки, витамини, антиоксиданти. Тези храни могат да бъдат както плаващи, така и бавно потъващи.\nВъв вид на гранули- това обикновено е плаваща храна за големи риби, например, цихлиди. Тази храна също може да бъде потъваща- за рибите, които се хранят в средните слоеве на водата и дънните риби. Гранулираната храна замърсява водата по-малко, отколкото люспите. Храната във вид на гранули се отпуска във всякакъв цвят, вкус и размер, в зависимост от влизащите в нея съствки и за риби от всякаква възраст.\nХрана във вид на таблетки- обикновено за дънните риби. Храната бързо се спуска на дъното на аквариума, позволява да приучите рибите към местата на хранене и спомага за храненето на страхливите риби. Особеността на таблетките е в това, че обитателите на горните и средни слоеве на водата не успяват да ги изядат, докато не паднат на дъното, и рибите, живеещи в дълбочина, получават възможност да се наядат. Има таблетки, които леко се прикрепват към стъклото.\nСублимирана храна- това е специално изсушена храна при ниски температури, при която хранителните продукти запазват своя естестен състав. При такъв способ на приготвяне от храните се премахва излишната влага, въпреки че това не оказва особено влияние на съдържанието на хранителни вещества в тях. За тяхното производство се използват най-добрите суровини:скариди, артемии, дафния, тубифекс, червеи. Те бързо поглъщат водата и продобиват свойства, близки до естествените. Тази храна има един недостатък: тя плава, не се пропива с вода, на повърхността, - а много риби не се изкачват до нея.\nЛиофилизирана храна- това е нискотемпературно обезводняване(сублимация) на прясно замразени полуфабрикати. То позволява дълго да се запазват много компоненти в оригиналното състояние и да се консервират без значително намаляване на нейната биологична ценност. На опаковката на тази храна Sera поставя обозначение FD(freezr dried).\nЕкструдирана храна- има пореста текстура, която възниква в резултат на бурното отделяне на пара от хранителните смеси в момента на нейното излизане от екструдера. В резултат на въздействието на налягането и температурата в обработваемия материал протича денатуриране на протеините, декстринизация на нишестето, а също пълна стерилизация на храната. Частиците екструдирана храна са по-трайни, отколкото частиците гранулирана храна, и при използването на екструдирана храна се намалява количеството прах със 75%, попадаща във водата при хранене на рибите, и намалява прякото замърсяване на водата.\nЕкструдираната храна е по-водоустойчива и напълно запазва своята форма и структура в продължение на 24 часа пребиваване във водата. Водоустойчивостта на гранулираната храна не превишава 4 часа. Благодарение на процеса на екструдиране има възможност да се произвежда високоенергийна храна с високо съдържание на мазнини. Екструдираната храна с високо съдържание на мазнини притежава голяма смилаема енергия, техните протеини в голяма степен се изразходват за растежа на тъканите на тялото, като се намаляват показателите на замърсяване на околната среда с обменните продукти на рибите.\nНискотемпературно замразяване- желаещите могат да си закупят почти всички видове замразена храна. Именно тази храна приемат и рибите, които се хранят изключително с жива храна.\nПланктон- съдържа особено висока доза природен растителен и животински планктон. Богатото на витамини лакомство за дънните риби, е прекрасна храна за дохранване на малките.\nЖеле- лакомство за рибите, натурална храна, състояща се от дафния, червеи, раци и артемия с добавяне на микроелементи, витамини, протеини и мазнини. Храната не съдържа консерванти и има 2-годишен срок на съхранение без охлаждане. Хранителната ценност е два пъти повече от замразената храна.\nНатурална храна- изсушени на слънце водни организми, които служат за добавка към ежедневната диета на рибите. Червеи, дафния, тубифекс, артемия и крил са допълнение към менюто.\nМикрохрана- във вид на прах или микрогранули. Храна, предназначена за хранене на всички малки при достигане на размер от 6 мм. Осигурява бърза обмяна на веществата, допълнително калций за костната система. Високото количество влакнини предовратява заболяване на червата. Тази храна позволява да се хранят рибите с малка уста.\nНа пазара има специализирани продукти, състава на които е специално избран за рибите от конкретен вид или група. Има и други специализирани храни, например, подсилващи окраската, храни с високо съдържание на протеини за младите риби.\nХрана на люспи- подхожда за хранене на рибите, живеещи във всички водни слоеве на аквариума, особено плаващи на повърхността на водата. Тя лесно се разпада на парчета във водата, и дори малките риби лесно могат да отхапят толкова, колкото е необходимо. Уникалният способ на смилане на суровината осигурява оптимално усвояване на храната. Има продължителен срок на годност и не замърсява водата.\nХраната на люспи е трудноусвояема и трябва да я избирате внимателно, като обърнете внимание на влизащите в нея съставки. Дори вас да ви удовлетворяват, не означава, че тази храна ще удовлетвори и рибите. Относително големите риби, изяждайки люспите, оставят много малки трохички, които след това дълго плават във водата, и накрая попадат във филтъра. Там те се разлагат, създават допълнително натоварване за биофилтъра. Храненето с люспи е удобно за самия акварист, но действителните нужди на рибите отиват на втори план.\nТрябва да сте наясно, въпреки уверенията на фирмите-производители, че няма абсолютно безопасни изкуствени храни. Люспите са различни цветове и форми. Те дълго плават на повърхността на водата, което ги прави предпочитан вид храна за рибите, които се хранят на повърхността. Усилващата окраска на люспите е една от най-разпространените храни за по-наситена окраска.\nФормула на растежа: в тези люспи се съдържа голямо количество протеини за усилен растеж на рибите. По очевидни причини тези люспи не са предназначени за хранене на възрастните риби.\nЛюспи за растителноядни риби- купувайки такива люспи, проверете в състава да преобладава спирулината. В храните за растителноядни риби преобладава не спирулината, а месото от риба. Колкото е по-малък размера на люспите, толкова по-лесно се усвояват от организма и толкова е по-малка вероятноста от възникване на стомашно-чревни и други физиологически заболявания. Някои видове храна на люспи достатъчно дълго набухват и при изяждане в ненабухнало състояние могат да причинят стомашно разстройство и поражение на стомашно-чревния тракт.\nЛюспите не се нуждаят от предварително накисване, с изключение на случаите, когато провеждате профилактично хранене с използване на течни или сухи медикаментозни препарати или хранене с добавяне на витаминни добавки в храната. Но, ако накисвате люспите винаги, по-лошо от това няма да стане, единственото неудобство е, че накиснатите люспи не са удобни за дозиране. Храненето с предварително накиснати люспи се осъществява с помощта на мерна лъжичка.\nЧипс- нещо средно между гранули и люспи. Външно те приличат на разноцветни конфети, значително по-плътни от люспите, но за сметка на порестата структура бързо се размекват във вода, без да губят формата си. Още един плюс е пълната липса на прахообразна фракция, която не се яде от рибите, а само замърсява аквариума, засяда на дъното или попада във филтъра.\nПри попадане във водата дълго се задържат на повърхността, а други бързо се спускат на дъното. Произвеждат се с използването на нискотемпературен процес на обработка, при който се запазват всички хранителни свойства на храната. Изсушават се при температура 130 С, дори температурният предел на сушене е 75%, което позволява да се запази в крайният продукт голяма част от витамините. За хранене на всички видове риби. Те съдържат значително повече енергия, отколкото обикновената храна на люспи. При редовна употреба намалява съдържанието на нитрати във водата.


Септември или октомври край Троян! 2 или 3 нощувки за двама със закуски, обеди и вечери, с басейн и сауна (разграбена оферта, 20.08.2014) | Grabo.bg София\nСептември или октомври край Троян! 2 или 3 нощувки за двама със закуски, обеди и вечери, плюс басейн и сауна, от Хотел Бакхус, Шипково\nНай обичаш планината през септември - прохладно и уютно място за твоята почивка? Изпрати лятото в Семеен хотел Бакхус, с. Шипково в Троянския балкан!\n• 2 нощувки със закуски, обеди и вечери - за 119лв, вместо за 218лв;\n• 3 нощувки със закуски, обеди и вечери - за 179лв, вместо за 327лв.\nВаучерът включва още ползване на басейн, шезлонг, чадър, инфрачервена сауна, Wi-Fi интернет, паркинг.\nВалидност на ваучера: от 1 Септември до 31 Октомври 2014г.\nС предварителна резервация на: 088 72* **** (скрит), 06966/ ** ** (скрит).\nНаправена резервация може да се отмени само веднъж, и не по-късно от 10 дни преди желаната дата за настаняване.\nВаучерът важи за двама души, настанени в двойна стая или апартамент.\nЗа дете от 3 до 11.99г се доплащат на рецепция 25лв на вечер с включени закуска, обяд и вечеря.\nЗа дете над 12г и трети възрастен се доплащат на рецепция 28лв на вечер с включени закуска, обяд и вечеря.\nОсигурено от Хотел-ресторант Бакхус\nСемеен хотел-ресторант Бакхус е разположен в сърцето на Троянския балкан, в началото на село Шипково, на 12км западно от град Троян. Районът тук предлага тишината, чистия въздух и спокойствието, нужни ви за една уникална почивка и релаксация.\nХотелът предлага настаняване в 3 стаи и 3 апартамента. Всяко от помещенията разполага със самостоятелен санитарен възел, телевизор с цифрова телевизия, Wi-Fi свободен достъп, хладилник и сешоар. Гостите на хотела имат на разположение инфрачервена сауна, детски кът, както и стилен, естетично декориран ресторант с изтънчено приготвени домашни ястия и перфектно обслужване. Гостите имат възможност за релаксация в инфрачервената сауна или да се отпуснат с професионален масаж. Хотелът разполага и с външен басейн , който работи през летния сезон.\nНа 3км от Хотел-ресторант Бакхус има минерални бани, предлагащи чудесна възможност за балнеолечение.\nВ непосредствена близост до хотела има цех за керамика, предлагащ сувенири, традиционна българска керамика за бита, ръчно изработени.\nОфертата е осигурена от ДИАНА БОЯДЖИЕВА –ДЕМЕТРА ЕТ, ЕИК: BG825338640 (Хотел-ресторант Бакхус).\nСептември или октомври край Троян! 2 или 3 нощувки за двама със закуски, обеди и вечери, с басейн и сауна\n3.7 · 69 ревюта · 70 предишни оферти\nс. Шипково, ул. Георги Димитров 1 088 72* **** (скрит), 06966/ ** ** (скрит) 24/7\nпреди 5 години · 7 · Подкрепям това мнение!\nКатегоризация на семеен хотел Бакхус\nСтара Планина (128) Spa (189) Планина (387)\nВодопад "Скока" - Калейца на около ~9.5 км Екопътека "Под пръските на водопада" - Тетевен на около ~24 км Троянски манастир "Успение Богородично" - Орешак на около ~18 км Еко селище "Азарея" - Горно Трапе на около ~6.9 км Къща музей "Иван Вазов" - Сопот на около ~29 км Местност Костина - Рибарица на около ~18 км


Хидроинженер: Язовир "Бели Искър" не е опасен! Напротив - един от най-сигурните у нас е!\nДобромир Чакърски се чуди защо никъде в медиите не се появи специалист хидроинженер да изкаже мнение\n28676 | 21 ян. 2020 | 17:26\nНякой е поднесъл невярна експертиза! Твърдя, че няма проблем с язовирната стена, но ако някой твърди друго – нека излезе с експертизата. Освен това не се споменава много за направения ремонт през 2001-2002, струващ около 20 милиона лева\nВъв връзка с излязлата информация, че язовир "Бели Искър" е потенциално опасен потърсихме за коментар хидроинженер с дългогодишен опит на съоръжението.\nСпоред инж. Добромир Чакърски стената на язовира е здрава, а ремонтът се налага, за да се усвоят значителни средства, отпускани по проект.\nХидроинженерът коментира и предложението за отклоняване на вода от язовир "Белмекен" за Перник през София. Според инж. Чакърски налягането на водата за периферните квартали на столицата, които пият вода от Рилския водопровод, може да бъде намалено.\nЕто и целият разговор с експерта:\n- Защо язовир "Бели Искър" е обявен за потенциално опасен?\n- Аз не знам кой реши, че стената е опасна. Къде и каква и от кого е направена експертиза за нейното състояние или някой след 2002 е измислил проблема с цел усвояване на някой и друг милион. Кога е направено обследване, което поставя стената в списъка на опасните? Вписано ли е в анализите на стената кое точно е опасно: преобръщане , хлъзгане или опасни напрежения в тялото на стената?\nОт пресата разбирам, че стената не отговаря на нормите за земетръс. Искам да отбележа, че ако са се променили нормите, то всички язовири от прил. 1 на чл.13 от Закона на водите трябва да се преизчислят, защото и техните резултати ще са с влошени показатели т.е. опасни. Задължително трябва да бъде даден отговор на този въпрос. Задача, която могат да решат само експерти-язовирджии, геолози, земномеханици. Ако в случая това е причината, то се касае за загуба на воден ресурс за потребителите. Всеки ограничен милион вода от обема на чашата намалява регулиращата способност на водохранилището с 2.5-3 млн м. куб воден оток в реката /специфичен термин, който читателите трудно ще разберат/ или в случая се касае за загуба от около 10 млн.годишно.\nСамо за сведение: Докато се грижех за язовира 1998-2002, преживяхме едно земетресение с магнитут 4,5. Стената го „преживя” без проблеми, както и Вранчанското земетресение през 1976 г. Така, че едно обследване, вземане на проби по установения ред трябва да съпътстват една добра експертиза. Ако тази, която е направена, е една студентска курсова работа, то коментарите са излишни.\n- Какви ремонтни дейности по съоръжението са правени досега?\n- Водният откос на стената на язовира беше ремонтиран през 2002 г., защото пропускаше вода. Ремонтът се състоеше в поставяне на геомембрана. В резултат на тези пропуски на вода през тялото на стената беше изнесена на места свободната вар от цимента, като размерът на деструктурирания бетон възлизаше на около 15000 куб метра. Проектът за ремонта в частта за геомембраната не беше добър. Преди ремонта пропуските бяха около 9 литра в секунда, а след ремонта повече от 12 !!!\nТези 15000 кубика бяха инжектирани с цимент и масивите заздравени. Или възстановихме якостта на стената, но не постигнахме подобрение във филтрациите през нея. През 2003 г напуснах "Софийска вода". След това през 2012 или 2013 бях поканен от г-н Салеси да се върна в "Софийска вода" във връзка с предстоящия ремонт на язовира. Отказах.\n- Чия собственост е язовирът в момента? Кой го стопанисва?\n- Язовирът беше включен в концесионният договор на "Софийска вода". Разрешението за строеж се издаде от община Самоков., тоест общинска собственост. Но при наводнението в с. Бисер по препоръка на Бойко Борисов трябваше да се направи една голяма компания и се заработи в посока всички язовирите да отидат в предприятие „Язовири и какади”-НЕК. И слава Богу, че това не стана. Сега разбирам, че оттогава язовирът е безстопанствен!!!, след като се очаква неговото предаване в Държавно предприятие "Управление и стопанисване на язовири", което ще е към Министерство на икономиката. Предполагам, че това е причината да не бъде започнат ремонта до този момент. И пак подчертавам. Нужно е професионално обследване.\n- Значи не е вярно, че "Бели Искър" е един от най-опасните язовири у нас?\n- За мен не е вярно! У нас има 52 значими язовира, от които в момента едни от най-сигурните са двата тук – "Искър" и "Бели Искър". Вдига се ненужен шум! Колко от специалистите, които твърдят, че язовирът е опасен, са хидроинжинери? Колко са значимите специалисти от тях.\nПознавах лично тези, от които ние младите учехме занаята от тях. Всичко това за което говорим, е описано в доклади и експертизи от покойните Здравко Календеров, Камен Дамов, геолог Кюркчиев, баща ми и други. Бог да ги прости!\n- В такъв случай защо през 2018-та година Министерски съвет прие решение за основен ремонт на язовира с мотива, че язовирната стена е опасна?\n- Някой им е поднесъл нещо. Какво е то, не знам. Аз твърдя, че няма проблем с язовирната стена, но ако някой твърди друго – нека излезе с експертизата си. Би трябвало да е проведен някъде експертен съвет и да е направен анализ след периодичното изследване на "Бели Искър".\nАз знам, че в годините на концесията е изготвен един анализ, на който бях един от рецензентите. За повече подробности може да отговорят от "Софийска вода".\n- Какво мислите за решението Перник да взима вода от водосбора на "Белмекен" през София. Възможно ли е водоподаването в столицата да бъде нарушено?\n- София се водоснабдява основно от три източника – Витоша, Рила и язовир "Искър". Витошкото водоподаване е спряно и пренасочено към Перник, където се пълни язовир "Студена". В столицата Витошкото е спряно, тъй като водата съдържа манган и не отговаря на нормите за питейна вода. Поне така беше до 2003.\nДругата вода е по Рилския водопровод в размер на около 1700 л до апаратна камера „Симеоново” и след това около 300-400 л отиват за „яката” на София в посока Банкя.\nИли около 1200 към резервоар „Лозенец” в Семинарията. Там се смесва с вода от яз. "Искър" и от там постъпва в центъра на София. Тук колегите от "Софийска вода" може да ме поправят, ако греша. Беше отдавна.\nОстатъкът от 400-500 литра отива за яката на столицата – Симеоново, Драгалевци, Бояна и стига до Банкя. Този водопровод е направен навремето, за да пие Тодор Живков рилска вода. Освен това вода от Рилския водопровод взима и гр. Самоков.\nС настоящата идея искат от най-далечната точка в посока към Перник – резервоар "Мало бучино" да се сложи помпена станция и да се пусне водопровод дълъг 13,5 км. Искам да се разбере от всички, че се иска голяма помпена мощност, за да стигне водата до там. Трябва да се провери дали участъкът от Симеоново до Мало Бучино ще проведе тези 300 литра плюс литрите, нужни за яката на София до Банкя. НО! Това ще решат колегите специалисти по помпени станции.\n- В такъв случай възможен ли е режим на водата в столицата?\n- По-скоро не. Но не съм сигурен дали водите прехвърляни от "Белмекен" и който чрез "Бели Искър" и водопровода ще стигнат до Перник, ще са достатъчни, ако зимата се задържи топла. Причината е, че язовирите у нас се пълнят от т.н. снежен запас, а не от дъждовен такъв. Ако се запази такова времето, има голяма опасност да започне да не стига водата и за периферията на София. Пак казвам, че основната част от столицата се захранва от друг водопровод и там няма да има проблем. Големият проблем е, че Искър не може да помогне с водите си, колкото и да са те, на частта от София, захранвана от Рилския водопровод. Такива са просто системите/схемите. Предполагам, че и г-жа Фандъкова снае за тези неща Най- странното в случая е, че никъде в медиите не се появи специалист хидроинженер да изкаже мнение, становище и т.н.\n- Според г-жа Фандъкова може да се вземе вода и от язовир "Огняново". Как стоят нещата там?\n- Язовирът беше направен, за да подава вода за МК "Кремиковци". По този начин щеше да се сложи край на водовземане от големия Искър. Познавам отлично язовира. Там започнах кариерата си на млад специалист през 1980 г. За да се направи язовирът за питейни нужди, първо трябва да се изследва водата, дали е годна за пиене и тогава да се направи проект. Обръщам внимание, че водосборът на язовира се формира в участъка на мини, в които се добиваше уран. Освен това язовирът се пълни и с деривация „Габра”. Нека си кажат думата специалистите по качествата на водите, иначе ще заприличам на проф. Константинов, когото уважавам и който явно не знае едно явление във физиката наречено „хидростатичен парадокс” при водни натоварвания и плаши хората с катастрофи и др. апокалиптични картини.\nДобромир Чакърски е хидроинженер специалист по проучване, проектиране и експлоатация на хидротехнически обекти. Опит в проектирането и експлоатацията на язовирни стени и съоръжения към тях, с над 40-годишен опит. Работил в България и Сирия в град Алепо.\nБивш Началник отдел "Водни ресурси" в предприятие "Язовири и каскади".\nБивш главен инженер\nБивш мениджър по ремонта на яз. "Бели Искър".\nБивш Началник отдел „Довеждащи водопроводи” при Софийска вода\nПенсионер от 2018 година.


Изплува шокираща тайна за Цитиридис, която потресе близките му\n10.03.2020 11:49 13781 прочита\nОт миналото лято наследникът на Слави в частната медия се опитвал да редуцира значително пушенето. Не е ясно дали се е справил с порока си и дали и в момента пуши коз.\nНай-вероятно 26-годишният грък си позволява да дърпа трева значително по-рядко отпреди. „Той дори не се криеше. смяташе, че марихуаната е полезна. Именно заради тревата качи и килограми – редовното пушене го караше да се тъпче непрекъснато с калоричха мазна храна, шоколад и сладкиши”, издават негови познати, пише "Уикенд".\nВодещият на вечерното шоу по Би Ти Ви многократно подхвърля в ефир, че е ерген, който търси подходящата житейска половинка. Доскоро Николаос обитавал панелка в столичния квартал „Дружба”, която споделял с домашната си любимка – котката Карма. Откакто станал популярен, не можел да се оплаче от липса на женско внимание. Водещият даже се оплака, че напористи фенки го атакували в интернет и го засипвали с неприлични предложения. Преди месец Нико напуснал гарсониерата под наем, в която мебелите били съсипани от ноктите на Карма и се преместил в 2-стаен апартамент в по-престижен квартал./show.blitz.bg\nГост 10.03.2020 13:20\nКаква тайна,та то в телевизийте е пълно с наркомани и курветини.Нищо чудно че и Циципутис е наркоман\ngeogi 10.03.2020 13:36\nпомиярите на сакатия!!\nИван 10.03.2020 21:17\nАха и кой е тоя по "престижен,, квартал , бе кавали\nЦикатридис 10.03.2020 23:32\nНа Кикиридис успех желая и скоро да си има булка и да залюлеят люлка! :)\nЗавас 11.03.2020 18:11\nСтатията ВЪОБЩЕ не е за него , а е плат ена , завоали рана атака и опит за принизяване бТВ . Платена от ... и НОВА , но бТВ си остава най-гледаната. НОВА с подсмърча... Виктор и тази до него са много далеч от водещите на бТВ.\nЗавас 11.03.2020 18:14\nзевс 11.03.2020 18:15\nВсеки дори минимален опит за критика на НОВА ще бъде жестоко блокиран - уж съдържа забранени думи\nhttp://coronavirus.eti.pw 12.03.2020 4:34\nВасил 12.03.2020 8:28\nДо Зевс. Не само с критики срещу Нова,а критики въобще,които на Блиц не им отърват.Аз съм изключен от коментари,независимо под какво име пиша. Ада пишеш мръсотии,да псуваш-може.Това е най-ретроградната,пошла и неграмотна медия у нас.А какви награди печели!\nAlex 12.03.2020 8:51\nТа това момче от далече си личи,че е дрогиран!Да се правиш всяка вечер на шут,който не му вървят приказките,е доста трудна задача.Ама няма как-плащат му за тази "работа".\nИво 13.03.2020 2:45\nЕ много ясно че ще се премести в по хубав квартал, че на ли вече взема над 10 000 лв. Този напушеняк.


Руски учени разбраха как са живели сибирските "хипербореи" преди 9000 години - Russia Beyond България\nРуски учени разбраха как са живели сибирските "хипербореи" преди 9000 години\nПреди 9000 години жителите на Новосибирските острови създават търговски връзки, като се придвижват на хиляди километри южно и източно от мястото си на пребиваване. Тези констатации опровергават митовете за първичната изолация на арктическите народи, заключиха учени в текст, публикуван в сп. Antiquity и цитиран от руски медии.\nТова предполага, че преди 9000 години социално-културните връзки на населението на Източен Сибир са били на високо ниво. Тези хора, които са живели на края на света, не са били изолирани. Напротив, контактите в тези общества са били далеч по-развити, отколкото се смяташе, каза Владимир Питулко от Института за история на материалната култура към Руската академия на науките в Москва.\nПървите хора на територията на съвременна Арктика се заселват там преди около 24 до 17 хил. години, когато приключва последният ледников период и полярната шапка започва да се оттегля. През следващите 10 000 години предците на съвременните коренни народи на Сибир се заселват на континента Евразия и Северна Америка и създават множество уникални култури, се посочва в текста.\nУчените се опасяват, че глобалното затопляне, повишаването на морското равнище и топенето на пермафроста могат да унищожат наследството на тези "хиперборейци". Ето защо Питулко и неговите колеги от няколко години извършват интензивни разкопки и внимателно категоризират тези исторически съкровища с надеждата да спасят поне част от тях и да разберат как да защитят други артефакти.\nПреди 10 години руските археолози започват да изучават местообитанията на хората, живели на остров Жохов преди 9000 години. Днес той е на 440 км от бреговете на Източен Сибир, но тогава целият Новосибирски архипелаг е свързан с континента чрез доста голяма площ.\nРазкопките показват, че на остров Жохов, независимо от изключително суровите климатични условия, е имало доста голямо селище, в което живеели между 20 и 50 души, занимавали се с лов на полярни мечки и северни елени. Те оставят няколко десетки хиляди каменни, дървени и костни инструменти за работа, бижута и много други артефакти. Повечето от тях са произведени от "суровини" от местен произход, но според прессслужбата на Руския научен фонд учените наскоро са открили няколко артефакта, които са ги накарали по-детайлно да проучат произхода на тези ресурси.\nСтава въпрос за това, че част от инструментите не са направени от местни керемиди или гранит, а от екзотичното вулканично стъкло на опсидиана и прозрачния кварцов халцедон. Не са открити други минерали на Новосибирските острови, а най-близките им запаси са на няколко хиляди километра разстояние.\nСъотношението на различните метали в пробите от вулканично стъкло, които учените смятат за уникално за всеки вулкан, им позволява да определят точно техния произход.\nОказва се, че материалът за производството на тези инструменти е донесен от околностите на Червеното езеро и югоизточната част на Чукотка, където са били разположени големи запаси от обисидиан. Езерото е на 1500 км по въздух от остров Жохов и над 2000 км по суша. Трудно е обаче да си представим, че преди 9000 години хората са ходили толкова далеч. Най-вероятно те са се срещали помежду си и са си разменяли продукти от обисидиан или са организирали примитивна търговия, казва Питулко.\nОт разкопките и откритите останки от кучета и примитивни шейни на остров Жохов може да се предположи, че кучетата са им помагали да достигат до други местообитания на хора, които са били в района на устието на Колима и Индигирка. В този случай местата, където са извършвани обмените, са на около 700 км, което в началото на пролетта може да се пресече с кучешки впряг.\nСпоред учените тези древни търговски мрежи по-късно се превръщат в места за ежегодни събития, които жителите на север от Източен Сибир организират преди Революцията. Те се поддържат не само с търговски цели, но и за обмен на информация и сключване на брачни сделки, които са от жизненоважно значение за оцеляването на малкото хора в арктическата зона на Сибир.\nМеждувременно други руски учени предупреждават за опасност от падането на астероид на Земята!


Докажи, че си добър плувец - включи се в плувния маратон от острова до Моста\nОбщество Докажи, че си добър плувец - включи се в плувния маратон от острова до Моста\nЮли 11 |14:07\nСтарата бургаска традиция датира още от 60-те и 70-те години на миналия век, когато в морския град, организирано и не толкова организирано, опитни моряци и ентусиазирани плувци са провеждали плувни маратони по няколко пъти през лятото до остров Света Анастасия /тогава остров "Болшевик"/.\nС днешна дата всички, които искат да премерят сили с други бургаски гларуси или просто да изпробват своите плувни умения и имат навършени 16 години, трябва да се запишат до 8-ми август /включително/ за маратона, който ще се проведе на 10-то август от 09.30 часа. Смелчаците предварително ще бъдат превозени с корабче до остров "Света Анастасия", откъдето през последните няколко години стартира плувното предизвикателство.\nВсички записали се ще преминат предварителен медицински преглед на 10 август /в деня на провеждането/ от 07.30 часа до Морска гара Бургас. Желаещите да участват трябва да подпишат декларация, че са в състояние самостоятелно да преплуват разстоянието. За 16- и 17-годишните трябва задължително съгласието и подпис на единият от родителите. Всеки участник трябва да представи личната си карта, декларация по образец /в прикачения файл/ и свидетелство за медицински преглед или да му се извърши такъв в денят на мероприятието.\nЗаявки за участие се подават до 8-ми август, включително, на: Е-мейл адресът e защитен от спам ботове. или на телефон: 0888 239 720. Файлове и ресурси: Декларация за съгласие


Борисов: Отделяме милиарди за подкрепа на икономиката - Теми в развитие | Vesti.bg\nМинистър-председателят обяви колко пари отделя правителството за борба с последствията от разпространението на новия коронавирус\n24 март 2020, 17:31, oбновена в 19:04\nМ инистър-председателят Бойко Борисов даде извънреден брифинг в Министерски съвет, на който обяви колко пари отделя правителството за борба с последствията от разпространението на новия коронавирус и от обявеното извънредно положение. Премиерът информира, че\nще бъдат отделени общо 4,5 млрд. лв.\nПравителството отделя половин милиард лв. за увеличените разходи за МЗ, МО и МВР\nПо отношение на бизнеса и заетостта – капитализира се Българската банка за развитие - с 500 млн. лв. се гарантират заемите на фирмите. 200 млн. пък ще бъдат дадени за безлихвени потребителски кредити до 1500 лв. на лица в неплатен отпуск, без да бъдат съкращавани.\n60% от заплатите на освободените в отпуск ще покрие държавата, а останалите 40 - работодателите, за това са заделени 1 млрд. лв.\nОтлагане на плащането на данъци до 30 юни – това в хазната прави над 600 млн. лв.\nУтре МС ще гласува близо 50 млн. за великденски бонуси за най-бедните пенсионери\nБорисов апелира работодателите да запазят работниците си.\nЗатова и държавата помага с 60%. „После тези работници ще ни дадат възхода и ще дадат големите печалби, които вземахте досега, а плащахте нисък данък”, обърна се премиерът към работодателите.\n„Някои смятат, че сме закъснели (бел. ред. относно мерките за борба с COVID-19), но много държави в Европа и света ни дават за пример, че сме действали бързо“, отбеляза той. „Когато се изготвят икономически мерки за неопределен период от време,\nняма учен в света в момента, който да каже месец, два, три, година.\nНяма институт, който да каже, че има лекарство или ваксина за COVID-19“, каза още Бойко Борисов.\n„ЕК прави обща поръчка за бързи тестове, ние сме заявили сме 1 млн. бройки. Вярвам, че моите колеги в Брюксел ще купят и ще предоставят най-доброто, което има, за да спрем да се изпитваме кой тест на коя организация е по-добър. Мисля, че това е едно добро соломоновско решение.\nВсички ние в ЕС ще купим едни и същи тестове,\nкоито ще предоставим. Цялата индустрия сега се пренастройва, за да достави облекла и маски“, обясни премиерът.\nБългарите от цял свят се прибират в България, защото е най-сигурно. „Никой не иска да стои там. Всички се прибират в България”, каза Бойко Борисов. По думите му стотици хиляди българи са се прибрали в страната.\nПремиерът благодари на медиите за отразяването на кризата с COVID-19. Според него медиите помагат много.\nМерките, предприемани от Българска народна банка и европейския банков орган не предполагат в следващия месец да има предоговаряне на кредити и събиране на такси от банките, каза министърът на финансите Владислав Горанов, който също участва в брифинга.\nФинансовият министър посочи, че\nсхемите за запазване на заетост и отложените срокове за плащане и корпоративен данък вече са приети в парламента и са известни.\n„Ако даваните на Българската банка за развитие 500 млн. лева, с които още се гарантират 2,5 млрд. лева кредити за бизнеса, не са достатъчни, ние можем да капитализираме банката допълнително,” каза Горанов.\n„Отпускат се и общо 200 млн. лева за безлихвени потребителски кредити на хора в неплатен отпуск. Максималният кредит ще е 1500 лева. Гаранцията за нас е, че продължавате да работите и след няколко месеца ще можете да върнете парите”, посочи Горанов.\n„Опитваме се да покрием всички ситуации, в които човек може да попадне”,\nказа министърът. „Държавата не е създала социалната система по повод на кризата – тя е доста модерна и тези граждани, които до вчера са работили и имат осигурителни вноски, ще получат помощи. Тези които са социално слаби, получават закрила през социалната система. Българските граждани, които са маргинали и не попадат в нито една защитна социална схема, са социално изолирани и едва ли можем да направим много за тях. Те по-скоро спазват препоръките на кризисния щаб”, каза Горанов.\nПо повод журналистически въпрос за сроковете за плащане на данъците финансовият министър добави, че Данъка върху добавената стойност не е на бизнеса, той е краен, прехвърляем косвен данък и се плаща от гражданите, когато пазаруват. „В този смисъл всеки бизнес, който претендира да не плаща ДДС или да го отлага, претендира да се кредитира от парите на българските пенсионери”, каза Горанов. „По същия начин стои въпросът и за внасяне на осигурителните вноски и данъците на физическите лица, които са получили заплатите си”, добави той.


Разтегателен и комфортен ъглов диван с модерна визия, удобни подлакътници, възглавници със свалящи се калъфи, функция сън и ракла. Предлага се с лява или дясна лежанка по Ваш избор. Размери: Д 232/Ш 148/В 72-90 см.\nСамо за 89.51 лв. на месец\nМодерен ъглов диван за хол и дневна с функция сън, ракла и възглавници\nЪглов диван Австралия е в перфектно съотношение между качество и цена, тъй като е изработен от първокласни материали в модерен стил и притежава всички най-необходими функции и удобства, а цената му е изгодна и атрактивна.\nДиванът е разтегателен с функция сън и лесно посредством изтеглящ се подматрак се превръща в комфортна допълнителна спална площ. Разполага с ракла под лежанката и отделни възглавници със сваляем калъф, което ги прави лесни за поддържане.\nМоделът е на фирма Cotta, която е дългогодишен производител на мека мебел с висок стандарт по отношение на здравина, износоустойчивост и удобство.\nИзработен е от качествени материали масив, дунапрен и ПДЧ, а дамаската му е от висококачествен текстил.\nНаличен в цветови комбинации жълто с кафяво и зелено с кафяво\nОсигурете си мека мебел на първокласно европейско ниво, покриваща всички съвременни изисквания за комфорт и дизайн.\n* Моля, обърнете се към нашите консултанти за повече информация относно цветовете, в които се предлага модел Австралия.


Superdry - спортни и градски облекла за звезди — Sport Box - Спорт Бокс\nSuperdry - спортни и градски облекла за звезди\nВ списъка на супер актуалните марки, които Sport Box предлага, вече присъства и Superdry. Британската марка облекла, любима на много звезди от шоубизнеса, ще ви зарадва с висококачествени тъкани, комбинирани с атрактивни графични елементи, винтидж избелени ефекти и метални детайли.\nОблеклата Superdry са на пазара от 2003-та, като вече се продават в над 100 страни и 500 собствени магазина. След първоначална колекция от 5 тениски, включващи емблематичната Осака 6, носена от Дейвид Бекъм, са създени сезонни линии, включващи хиляди артикули.\nМотото на марката е "Feel Amazing", защото облеклата им карат клиентите да се чувстват превъзходно. Superdry заслужено печелят мястото си сред големите марки, стъпвайки на три стълба на вдъхновение - музика, спорт и стил.\nЗа момента при нас може да намерите спортната им линия, подходяща и за градски условия Superdry Sport - мъжки и дамски облекла, обувки и аксесоари. Тя се харесва на много звезди като Тейлър Суифт, Майли Сайръс и Кайли Дженър. Надяваме се да ви допадне и на вас - заповядайте в Sport Box да се запознаете със Superdry!\nAsya Mollova August 8, 2018\nSalomon с -30% на цените за Лято 2018\nemy mollova August 9, 2018\nГолямо намаление Лято 2018 в Sport Box!\nAsya Mollova August 1, 2018